Яндарсир

Вӓрлӓнӹмӓш, ӹлӹзӹ шот 
Яндарсир сола кужы кырык неркӓ вӹлнӹ, Пӹзӹкныр центр гӹц 1 уштыш ӧрдӹжӹштӹ вӓрлӓнен. Кӹзӹтшӹ жепӹн ти сола уке ылеш, сола ӹлӹшӹвлӓ Кӱшӹл Пӹзӹкнырыш кузенӹт, томавлӓ вӓреш йӓмвлӓ веле киэн кодыныт. Сола лӹмжӹ пӹтӓриш суртым чангышы марын лӹмжӹ доно кӹлдӓлтӹн.
Пӹтӓриш гӓнӓ сола 1890 иштӹшӹ документышты пӓлемдӓлтеш. . XIX-XX курымвлӓштӹ сола Козьмодемьянск уездын Виловатовраж волостьвлӓш пырен. 1921 и гӹц Козьмодемьянск кантонын Пӹзӹкныр районышты шотлалтын. 1931 и гӹц Пӹзӹкныр сельсоветыш пыра. 1925 ин тӹштӹ 38 эдем ӹлен. 1940 ин – 27 эдем, 7 сурт. 1955 ин Яндарсир «Акпарс» колхозышты ӓшӹндӓрӓлтеш. 1956 ин сола списык гӹц лӓктӹн вазын, сола пӹтен.

Категори:Солавлӓ